ג'ארד דיימונד

ג'ארד מייסון דיימונד (באנגלית: Jared Mason Diamond; נולד ב-10 בספטמבר 1937) הוא ביולוג, פיזיולוג וביו-גאוגרף של תורת האבולוציה, יהודי-אמריקאי. נכון ל-2008 הוא מכהן כפרופסור לגאוגרפיה ולפיזיולוגיה באוניברסיטת קליפורניה בלוס אנג'לס. דיימונד זכה בפרס פוליצר בגין ספרו "רובים, חיידקים ופלדה" (1998), במדליה הלאומית למדעים של ארצות הברית (1999) ובפרס וולף (2013). דיימונד נולד בבוסטון למשפחה יהודית שמוצאה ממולדובה ופולין. למד בבית הספר רוקסברי (Roxbury Latin School), ולאחר מכן סיים לימודי תואר ראשון בקולג' הרווארד היוקרתי שבאוניברסיטת הרווארד ב-1958. בהמשך לימודיו, קיבל תואר דוקטור בפיזיולוגיה וביופיזיקה של הממברנה מאוניברסיטת קיימברידג' ב-1961. ב-1962 צורף דיימונד כעמית זוטר (Junior Fellow) ל"חברת העמיתים של הרווארד" (Harvard Society of Fellows), ארגון יוקרתי שהחברות בו היא לכל החיים, כשכל שנה בוחרים עשרה מצטיינים על מנת לצרפם לארגון. בשנים 1962–1966 שהה דיימונד באוניברסיטת הרווארד. ב-1966 התמנה כפרופסור לפיזיולוגיה באוניברסיטת קליפורניה בלוס אנג'לס. עוד בשנות ה-20 שלו, פיתח קריירה נוספת, מקבילה, באקולוגיה ואבולוציה של העופות של גינאה החדשה, ורכש ניסיון עשיר בעבודת שדה. הוא ערך 17 מסעות לגינאה החדשה ולאיים הסמוכים, על מנת לחקור את האקולוגיה והתפתחות הציפורים. בין היתר, גילה מחדש ציפור שחשבו כי נכחדה (Amblyornis flavifrons). כפעיל בשמירת הטבע תכנן תוכנית מקיפה, שיושמה ברובה, למערכת פארקים לאומיים בחלק האינדונזי של גינאה החדשה. כמו כן ערך מסעות מחקר בשירות ממשלת אינדונזיה והקרן העולמית לשימור חיות הבר. בשנות החמישים לחייו, פיתח דיימונד בהדרגה קריירה שלישית בהיסטוריה של הסביבה, והחל ללמד כפרופסור לגאוגרפיה ומדעי בריאות הסביבה, משרתו כיום. דיימונד ידוע בעיקר כמחברן של יצירות מדע פופולרי המשלבות אנתרופולוגיה, ביולוגיה והיסטוריה. הוא זכה בפרס פוליצר בשנת 1998 עבור ספרו רובים, חיידקים ופלדה, שבו העלה השערה שגורמים גאוגרפיים וסיבות הקשורות לסביבה היו הגורם המכריע בהתפשטות ההגמוניה המערבית בעולם. דיימונד הוא חבר החברה הפילוסופית האמריקאית (מ-1988), האקדמיה האמריקאית לאמנויות ולמדעים והאקדמיה הלאומית למדעים של ארצות הברית. בספר שחיבר, "העולם עד אתמול", ביסס דיימונד את עמדתו לפיה סכסוכים לא-מדינתיים גורמים למספר קורבנות גבוה הרבה יותר מאשר סכסוכים מדינתיים, מכיוון שלרוב סכסוכים לא-מדינתיים נמשכים שנים ארוכות ומשפיעים באופן משמעותי יותר על האוכלוסייה האזרחית. The Third Chimpanzee: The Evolution and Future of the Human Animal, 1992. ISBN 0-060-98403-1 Why is Sex Fun? The Evolution of Human Sexuality, 1997. ISBN 0-465-03127-7 Guns, Germs, and Steel: The Fates of Human Societies, W.W. Norton & Co, 1997. ISBN 0-393-06131-0 The Birds of Northern Melanesia: Speciation, Ecology, & Biogeography (with Ernst Mayr), 2001. ISBN 0-195-14170-9 2003 Guns, Germs, and Steel Reader's Companion, ISBN 1-586-63863-7. Collapse: How Societies Choose to Fail or Succeed, New York: Viking Books, 2005. ISBN 1-586-63863-7. השימפנזה השלישי (מאנגלית: גבי פלג), אור יהודה: ספרית מעריב, תשנ"ה-1994. רובים, חיידקים ופלדה: גורלותיהן של חברות אדם (מאנגלית: עתליה זילבר), הוצאת עם עובד, תשס"ג-2002. התמוטטות - מדוע נפלו הציוויליזציות הגדולות של העבר? האם זה יכול לקרות גם לנו? (מאנגלית: עמנואל לוטם), הוצאת מטר, תשס"ח-2008. העולם עד אתמול - מה נוכל ללמוד מחברות מסורתיות? (מאנגלית: עתליה זילבר), הוצאת עם עובד, 2015. מהפך: כיצד מתמודדות מדינות עם משבר ושינוי (מאנגלית: יוסי מילוא), הוצאת כתר, 2021. מדיה וקבצים בנושא ג'ארד דיימונד בוויקישיתוף אתר האינטרנט הרשמי של ג'ארד דיימונד (באנגלית) ג'ארד דיימונד, ברשת החברתית LinkedIn ג'ארד דיימונד, ברשת החברתית Goodreads ביוגרפיה של דיימונד באתר The Edge בזכות הספר "רובים חיידקים ופלדה" מאמר של ביל גייטס אמנון ז'קונט, שקיעה נוגה, באתר הארץ, 17 בדצמבר 2008 הרצאה של ג'ארד דיימונד באתר TED, מדוע תרבויות מתמוטטות? אורי פסובסקי, תורת הניהול הפרימיטיבית, באתר כלכליסט, 2 במאי 2013 ג'רד דימונד (1937-), דף שער בספרייה הלאומית יצחק מור, ‏"המספרים, דצמבר 2016", השילוח, גיליון 2, דצמבר 2016